Totò

Totò —jaiotza-izena: Antonio de Curtis Gagliardi Ducas Comnene di Bisanzio— (Napoli, Italia, 1898ko otsailaren 15a - Erroma, Italia, 1967ko apirilaren 15a) antzezlea eta gidoigilea izan zen.

 Bizitza 
Oso gazterik hasi zen antzerkian lanean, eta berehala arrakasta handia izan zuen antzezle barregarri eta parodiagile gisa. "Gomazko gizona" deitzen zioten. 1937an hasi zen zineman lanean, antzerkian erabili zituen molde bereko pertsonaiak antzezten, maiz filmen gidoiak ere berak idatzirik. Commedia dell'arte-ren eragina eta umore basa, parodia, satira eta iseka dira haren antzezteko eraren ezaugarriak. B saileko film eta komediez gainera, 1960tik aurrera antzezle izan zen zinemagile ezagunen filmetan, besteak beste, eta Pasoliniren Uccellacci e uccellini (1966) filmeko protagonista —horrek ospe handia eman zion— izan zen. Beste film aipagarri batzuk: L'allegro fantasma (1941), Il ratto delle Sabine (1945), Totò al Giro d'Italia (1948), Totò cerca moglie (1950), Dov'é la libertà? (1952), Totò all'inferno (1955), I soliti ignoti (1958), Arrangiatevi! (1959), La Mandragola (1965).

 Erreferentziak 

Kategoria:Napolitarrak
Kategoria:Italiako aktoreak
Kategoria:Italiako umoristak
Kategoria:Italiako musikagileak
Kategoria:Italiako abeslariak
Kategoria:Erroman hildakoak
Kategoria:Pertsona mononimoak
Kategoria:Gaixotasun kardiobaskularrek hildakoak
Kategoria:Hargin beltzak